Leinth

Leinth – etruskų dievybė arba mitologinė figūra; vaizduota tiek vyriškosios, tiek moteriškosios lyties.Nancy Thomson de Grummond, Erika Simon. The Religion of the Etruscans, University of Texas Press, 2009, p. 58.

Ant etruskų veidrodžio, aptikto Perudžoje, Leinth vaizduojama kaip jauna moteris, greta stovi Mean, kuri karūnuoja Herklę. Ant ankstyvojo helenizmo laikotarpio veidrodžio Leinth vaizduojamas kaip nuogas jaunuolis, laikantis kūdikį vardu Maris Halna, kaire ranka Leinth pasirėmęs ietimi; drauge pavaizduotos deivės Menrva ir Turan bei dievas Laranas.Nancy Thomson de Grummond, Erika Simon. The Religion of the Etruscans, University of Texas Press, 2009, p. 55.

Teigiama, jog Leinth didesnės reikšmės neturėjo, tai galėjo būti personifikacija, o ne savarankiška mitologinė figūra. Leinth vardas bandomas sieti su veiksmažodžiu lein, reiškiančiu „mirti“.Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 200.

 Šaltiniai 

Kategorija:Etruskų mitologija